Nils Jørgen Gregersen

Nils Jørgen Gregersen (født 1840, død 1924) var en norsk offiser, forfatter og venstre-politiker, med eksamen fra Krigsskolen 1860. Han var stortingsrepresentant 1880–82.

Nils Jørgen Gregersen skrev friluftsskisser og jegerhistorier i Peter Christen Asbjørnsen stil. Disse ble samlet i fembindsverket Fra Norges Natur (1909). Han skrev også militære avhandlinger, og nådde graden oberst. Han ble også tildelt St. Olavs Orden.

Oberst Gregersen var blant de første som engasjerte seg for vern av Gjende spesielt og Jotunheimen generelt, i en artikkel i Aftenposten 17. august 1916. Han engasjerte seg også i andre spørsmål som var mer kontroversielle, blant annet forslaget om vei over Valdresflya. Han slo også til lyd for utsetting av gemse i Jotunheimen. Dette ble kraftig imøtegått av den daværende Naturfredningsforeningen, og ble da heller ikke realisert. Ved Rjukan ble det imidlertid satt ut noen gemser, men disse døde.

Referanser

Kilder 
 Bull, Francis: Norges litteratur fra februarrevolusjonen til første verdenskrig. Oslo: Aschehoug, 1963, s. 772.

Eksterne lenker 
 

Norske oberster
Norske forfattere
St. Olavs Orden
Stortingsrepresentanter fra Venstre